ועדת החינוך, התרבות והספורט, כנסת 18, פרוטוקול מספר 82, 2009-10-27 11:30

זבולון אורלב: בוקר טוב, אני מתכבד לפתוח את ישיבת ועדת החינוך, התרבות והספורט הדנה בהצעת חוק יום הסטודנט הלאומי, התשס"ט-2009, של חברי הכנסת אלכס מילר, רוברט אילטוב, אנסטסיה מיכאלי, משה (מוץ) מטלון, דוד רותם, פניה קירשנבאום, אורלי אבקסיס - זה כל ישראל ביתנו.

אלכס מילר: אתה רואה כמה חשיבות נותנת ישראל ביתנו לסטודנטים?

אלכס מילר: היו"ר זבולון אורלב:

אלכס מילר: הצגת החוק על-ידי חבר הכנסת אלכס מילר.

אלכס מילר: תודה, אדוני.

אלכס מילר: החוק הזה נובע מעבודה עמוקה שנעשתה במשך שנים רבות על-ידי ועל-ידי חבריי בארגוני הסטודנטים.

אלכס מילר: אנחנו חווים את ימי הסטודנט שמתרחשים כל שנה, ואגודות הסטודנטים הן אלה שלוקחות אחריות על הימים הללו.

אלכס מילר: חשוב לציין שכאשר הנושא הזה עלה בפעם הראשונה בכנסת ה-17 במסגרת חוק זכויות הסטודנט, הממשלה ביקשה לדון על החוק הזה בוועדת השרים לסמלים וטקסים.

אלכס מילר: שם זה נתקע, ובגלל זה חשבנו שעדיף ללכת על חוק פרטי, כי אנחנו רוצים להכיר ולתת את החיזוק לסטודנטים ולאקדמיה במדינת ישראל.

אלכס מילר: הדבר הזה נהוג גם בחו"ל, ויש דוגמאות למדינות שבהן יש יום אחד בשנה שהוא מיוחד לסטודנטים ולאקדמיה, וכל המדינה נותנת יוקרה לסקטור הזה, למגזר הזה, שהוא העתיד של אותה מדינה.

אלכס מילר: אני חושב שהגיע הזמן שגם בישראל יהיה יום כזה.

אלכס מילר: ידוע לנו שהאקדמיה היא אחד המשאבים היקרים של מדינת ישראל – המשאב האנושי.

אלכס מילר: זה לא רק בשביל כל מי שנמצא במערכת הזאת, מכיר בה ויודע את חשיבותה, אלא גם מי שעדיין לא הגיע למערכת הזאת או שהיה שם מזמן וקצת שכח אפשר להזכיר, ללמד, לסייע ולעזור.

אלכס מילר: אני מאמין, אדוני היושב-ראש, שלא רק אנחנו - אני לא חושב שרק הממשלה או הכנסת או הגופים שאחראים על הנושא הזה - צריכים לדאוג לתוכן, אלא גם כל מי שמכיר בחשיבות האקדמיה והסטודנטים במדינת ישראל יכול לקחת חלק ביום הזה.

אלכס מילר: לפני כמה שנים יצא לי להיות ביום הסטודנט במוסקבה, וראיתי איך גם גופים מסחריים, התקשורת וגם הממשלה ביום הזה מראים הוקרה ותמיכה באקדמיה ובסטודנטים.

אלכס מילר: זה היה משהו מדהים ויפה לראות.

אלכס מילר: כאשר אנחנו מדברים על ישראל, ימי הסטודנט הם בתאריכים שונים לכל מוסד, ואני חושב שאם העניין הזה הופך להיות יותר מסודר אז גם האפקט של היום הזה יהיה הרבה יותר גדול ויותר משמעותי.

אלכס מילר: בסופו של דבר, אני חושב שמגיע להם שיכירו בהם, מגיע להם שפעם אחת בשנה יידעו מה זה אקדמיה, וכל מדינת ישראל תיקח חלק בעניין הזה.

אלכס מילר: היו"ר זבולון אורלב: תודה רבה, חבר הכנסת מילר.

אלכס מילר: גם אני חושב שיש מקום להצעת החוק הזו.

אלכס מילר: אתמול, כשקיימנו ישיבה מיוחדת לפתיחת שנת הלימודים האקדמית, הייתה הסכמה רחבה בוועדה שיש דעיכה – בלשון יושב-ראש הות"ת - של מעמד ההשכלה הגבוהה בישראל.

אלכס מילר: אולי זו מילה לא מספיק חריפה לתאר מה שקרה בעשור האחרון או בשני העשורים האחרונים עם ההשכלה הגבוהה.

אלכס מילר: לדעתי, יש ביטויים יותר חריפים שיותר מתאימים למציאות.

אלכס מילר: חלק מהעניין של ירידת קרנה – שוב, כמו שקרא לזה יושב-ראש הות"ת - זה בגלל השינויים התרבותיים בחברה הישראלית.

אלכס מילר: מתרבות של כבוד לספר, לאיש המדע, לתלמיד החכם, למורה, הסגידה היום היא יותר להון ולהצלחות הכלכליות, ולכן כל פעולה שיכולה לתרום כדי להאדיר ולהגדיל תורה – תורת המדע, מורשת ישראל, מדעי הרוח, מדעי הטבע - היא בוודאי תורמת.

אלכס מילר: לכן אשתדל כבר היום לסיים את החוק לקריאה הראשונה, אם לא יהיו קשיים.

אלכס מילר: אני רוצה להזכיר לך ששר החינוך, שהביע את עמדת הממשלה במליאה, היו לו שני תנאים.

אלכס מילר: אני חושב שאני רוצה לעמוד בשני התנאים האלה.

אלכס מילר: הוא גם אמר שהוא שוחח אתך: "שוחחתי ביום ראשון האחרון עם חבר הכנסת מילר והגענו להסכמה אשר לפיה, בשני תנאים שאני אמנה, הממשלה תתמוך בהצעת החוק בקריאה הטרומית.

אלכס מילר: התנאי הראשון הוא שלא תהיה להצעה עלות תקציבית".

אלכס מילר: הכוונה, עלות תקציבית עד חמישה מיליון, כי אחרי זה צריכים - - -

אלכס מילר: גם היום יש ימי סטודנט במדינת ישראל.

אלכס מילר: אני חושב שימי הסטודנט מתקיימים מיום שקמה האקדמיה הישראלית.

אלכס מילר: לא ראיתי שהממשלה מוציאה שקל לימים האלה.

זבולון אורלב: שלא יגדילו את תקציב ההשכלה הגבוהה ב-50 מיליון שקלים לקיום האירועים.

זבולון אורלב: "התנאי השני הוא שהמשך הליכי החקיקה לאחר הקריאה הטרומית יתואמו עם שר האוצר ואתי".

זבולון אורלב: לשר האוצר יש כאן נציג, ויש גם נציג של שר החינוך.

זבולון אורלב: "בשני תנאים אלה, אשר המציע מאשר" – ואתה אישרת את זה - "שמקובלים עליו, אנו נתמוך בהצעת החוק".

זבולון אורלב: האם חבר הכנסת מילר מסכים להתניות הממשלה?

זבולון אורלב: כן, מסכים.

זבולון אורלב: אז זו המסגרת.

זבולון אורלב: עכשיו ניתן לשני נציגי השרים לומר את דבריהם ונתקדם בהליכי החקיקה.

זבולון אורלב: נתחיל עם שר החינוך.

זבולון אורלב: שוב אותה תקלה, אתה לא נמצא ברשימת המוזמנים.

זבולון אורלב: אייל רק מהלשכה המשפטית של משרד החינוך, למרות שהלשכה המשפטית של משרד החינוך אין לה זיקה וקשר להשכלה הגבוהה, ולכן נדבר גם עם המועצה להשכלה גבוהה.

זבולון אורלב: בבקשה.

אייל רק: לא ידוע לי על ייעוץ משפטי אחר שיש לשר החינוך מלבד הלשכה המשפטית של המשרד.

זבולון אורלב: אדוני טועה.

זבולון אורלב: יש לשכה משפטית ליד המועצה להשכלה גבוהה והיא נותנת - - -

אייל רק: לענייני המועצה.

אייל רק: היו"ר זבולון אורלב: למיטב ידיעתי – ואני חושב שבשיעור האזרחות הזה אינני טועה - אין ללשכה המשפטית שום קשר, שום זיקה ושום אחריות לפעולותיו של שר החינוך כיושב-ראש המועצה להשכלה גבוהה.

אייל רק: הייתי משרד החינוך בתקופה ששר החינוך היה ממונה גם על רשות השידור, אז בענייני רשות השידור הייתה לשכה משפטית.

אייל רק: נשאיר את הוויכוח הזה לפעם אחרת.

אייל רק: בבקשה.

אייל רק: תודה.

אייל רק: לשכת שר החינוך פנתה למציע על מנת לקדם את הצעת החוק, בהתאם להסכמה.

אייל רק: השינויים, שלמיטב הבנתנו הוסכמו, אפרט אותם.

אייל רק: בסעיף 3 להצעת החוק, בפסקה (2) כתוב: "במערכת החינוך ובמערכת הביטחון, יוקדש זמן לציון חשיבות ההשכלה הגבוהה וחשיבות ציבור הסטודנטים ותרומתם למדינת ישראל;" במקום המילים "יוקדש זמן לציון" ייאמר: "יצוינו".

מירב ישראלי: נחליט על המילה המדויקת בניסוח אחר כך.

מירב ישראלי: היו"ר זבולון אורלב: לא רוצים להתחייב בחוק שיקדישו זמן.

מירב ישראלי: ישימו שלט בכניסה לבית-הספר: היום יום הסטודנט – וזה נקרא לציין.

מירב ישראלי: אני מתרגם לך.

אייל רק: זו עמדה עקרונית של מה שכתוב בחוקים מה עושים במערכת החינוך.

זבולון אורלב: נכון, לא לקבוע בחקיקה ראשית את ניצול הזמן במערכת החינוך.

זבולון אורלב: לכן גם אין בחוק חובה ללמד מתמטיקה או תנ"ך – האף שלפי דעתי הגיע יום אחד להרהר בעניין הזה, למרות שהייתי מאבות הגישה הזאת.

אייל רק: בפסקה (3) כתוב שזה יצוין, בין היתר, ברשויות המקומיות.

אייל רק: לשכת שר החינוך יזמה פניה למרכז השלטון המקומי ולא קיבלה תשובה עד היום.

אייל רק: בתיאום עם משרד האוצר, אנחנו רוצים להשמיט את הפסקה הזאת על מנת לא ליצור חובה בלי לקבל את עמדת הרשויות המקומיות.

אלכס מילר: ממתי משרד החינוך מייצג את הרשויות המקומיות?

אייל רק: אנחנו לא מייצגים, רצינו לסייע מכיוון שהתיאום צריך להיות דרך שר החינוך.

זבולון אורלב: שאלתי את מנהלת הוועדה אם הרשויות המקומיות הוזמנו.

זבולון אורלב: מרכז השלטון המקומי הוזמן לישיבה, אבל אין כאן נציג.

זבולון אורלב: מה אתה מתכוון ברשויות המקומיות?

אלכס מילר: קודם כול, אני חושב שהרשויות המקומיות שיש בשטחן מוסדות להשכלה גבוהה יכולות למצוא דרכים, ביום הספציפי הזה - - -

זבולון אורלב: את המוסדות להשכלה גבוהה לא ציינת.

זבולון אורלב: אני מציע להוסיף אותם, ואז מובן שבכל עיר שיש - - -

אייל רק: אולי למוסדות יהיה מה להגיד.

זבולון אורלב: הם פה.

זבולון אורלב: ור"ה הוזמנה?

זבולון אורלב: תוזמן.

אייל רק: אפשר יהיה לדון בזה בדיון לקראת הקריאה השניה והשלישית.

אייל רק: היו"ר זבולון אורלב: אני רוצה להוסיף את המוסדות להשכלה גבוהה עכשיו, שלא תיטען טענה של נושא חדש.

אלכס מילר: אני גם מציע להשאיר את הרשויות המקומיות במסגרת של פסקה (2).

זבולון אורלב: כן.

זבולון אורלב: כשאתה אומר מערכת החינוך, זו מערכת החינוך שחוצה בעלויות.

זבולון אורלב: כלומר: מערכת החינוך של הרשתות, של הרשויות המקומיות, של החינוך הרשמי והממלכתי.

אייל רק: לכן אפשר להוריד.

זבולון אורלב: אני מסכים להערה שלך.

זבולון אורלב: אפשר להשמיט את הרשויות המקומיות ובמקום זה להוסיף את המוסדות להשכלה גבוהה.

מירב ישראלי: (4) – באמת לא ברור על-ידי מי זה צוין.

אייל רק: התשובה היא שזה לא יצוין ב-(4) אלא תושמט הפסקה כולה משום שעלולה להיות לזה משמעות תקציבית.

אייל רק: זה היה הסיכום, שהפסקה תושמט.

אייל רק: היו"ר זבולון אורלב: סיכום של מי?

אייל רק: של לשכת שר החינוך עם חבר הכנסת מילר.

אייל רק: היו"ר זבולון אורלב: טוב, אז פסקה (4) תושמט לפי ההבנה בין השר לבין חבר הכנסת המציע.

אייל רק: ואם המועצה להשכלה גבוהה תרצה להחליט?

אייל רק: למה רק הממשלה?

אלכס מילר: כל משרד ומשרד יכול ביום היום ליזום.

אלכס מילר: למשל, משרד התחבורה מחליט ביום הזה לתת תחבורה חינם לכל הסטודנטים.

אלכס מילר: ראיתי דברים כאלה קורים.

אלכס מילר: כל משרד, יש בסמכותו לעשות דברים.

אלכס מילר: ברגע שהנושא הזה יהפוך לשוטף ושנה אחרי שנה עושים את זה - - -

זבולון אורלב: אתה מגביל את האפשרות להוסיף פעילויות נוספות אם אתה אומר שרק הממשלה תחליט עליהן.

מירב ישראלי: אפשר וולונטרית, למשל, המועצה להשכלה גבוהה יכולה להוסיף.

יהודית גידלי: כל אחד אחר גם יכול להוסיף.

זבולון אורלב: ואם זה לא יהיה כתוב הממשלה לא יכולה להוסיף?

אלכס מילר: אני חושב שגם הכנסת וגם הממשלה יעשו יום אחד לציון יום הסטודנט - - -

זבולון אורלב: אלה הערות שר החינוך, הא ותו לא.

אלכס מילר: הנושא של סעיף 2, התאריך.

אלכס מילר: הייתי הולך על תאריך עברי.

זבולון אורלב: אתה יכול לסמוך עליי שלא יצא חוק מתחת ידיי שלא יהיה בו תאריך עברי.

זבולון אורלב: רק פתיחה וסיום של שנת הלימודים הם תאריכים לועזיים במדינת ישראל.

זבולון אורלב: כל לוח השנה מתנהל על פי הלוח העברי.

זבולון אורלב: בבקשה.

דני גלושנקוב: ההערות של משרד החינוך מקובלות עלינו.

דני גלושנקוב: היה חשוב לנו להוריד את סעיפים (3) ו-(4) מסעיף גדול 3.

דני גלושנקוב: אני רוצה להזכיר שההסכמה של ועדת השרים לתמוך בהצעת החוק הזו נוגעת לזה שלא יהיו משמעויות תקציביות ישירות או עקיפות.

דני גלושנקוב: זאת אומרת, משהו שנופל על המוסדות ואז המוסדות, באיזשהו אופן, יכולים לבוא בטענה למדינה ולבקש פיצוי.

אלכס מילר: זה בסך הכול בשבילם.

אלכס מילר: אני לא רואה בעיה שיכולה להיות פה.

זבולון אורלב: לדעתי, אתה נותן פרשנות מורחבת, ולדעתי גם מוגזמת.

זבולון אורלב: מדובר על תקציב של ההשכלה הגבוהה שהוא שבעה מיליארד, אז אם אוניברסיטה רוצה להשקיע 20,000-30,000 שקלים בקיום אירוע שהוא חשוב ממלכתית, לחזק את מעמד הסטודנט וכדומה - אני לא מבין מה הבעיה.

זבולון אורלב: רוצים לשלוח באותו יום שי לסטודנטים שמשרתים במילואים, מה - - - ?

דני גלושנקוב: אדוני היושב ראש צודק, פשוט ראינו לאורך השנים האחרונות שלמערכת ההשכלה הגבוהה יש נטייה, גם כשהיא עושה משהו מיוזמתה, לבוא אחר כך ולבקש מהמדינה - - -

זבולון אורלב: אז תעביר חוק שאם היא עושה משהו מיוזמתה שלא תבוא לבקש.

זבולון אורלב: זה לא מידתי מה שאתה מבקש.

זבולון אורלב: אני מודיע לך שיש עלות תקציבית, גם ישירה וגם עקיפה, אבל אני מבין שלא תהיה עלות תקציבית משמעותית.

זבולון אורלב: אפילו אם תשים שלט בכניסה לכל אוניברסיטה, זה כמה אלפים.

23639: זה כסף קטן.

יובל לידור: תלוי כמה פרסומות שמים למטה.

יובל לידור: אפשר עוד להרוויח מזה.

אלכס מילר: אדוני היושב-ראש, רוב ההשקעה ביום הסטודנט באה מטעם הסטודנטים.

אלכס מילר: היו"ר זבולון אורלב: גם זו עלות תקציבית.

אלכס מילר: אבל אנחנו לא מפרטים בחוק איך צריך להיראות יום הסטודנט.

זבולון אורלב: הבנו אחד השני.

זבולון אורלב: נכון, דני?

זבולון אורלב: המועצה להשכלה גבוהה, בבקשה.

נדב שמיר: למל"ג אין שום התנגדות לחוק הזה, היא אפילו תומכת בחוק הזה.

נדב שמיר: כל עוד עושים את השינויים שדובר עליהם ואין עלות תקציבית, או שהעלות התקציבית היא ממש זניחה, אנחנו תומכים בחוק וגם נשתף פעולה ביישום החוק.

נדב שמיר: אם רוצים להוסיף את המוסדות להשכלה גבוהה צריך להזמין נציגים של כל המוסדות להשכלה גבוהה.

נדב שמיר: לא רק ור"ה אלא גם ור"ם וגם המכללות הפרטיות והמכללות להוראה.

זבולון אורלב: כבר הערתי ליועצת המשפטית שאין לנו פרק הגדרה.

זבולון אורלב: אנחנו לא יודעים מה זה סטודנט ולא יודעים מה זה מוסדות.

מירב ישראלי: חבר הכנסת מילר מסכים לזה שזה יהיה פרק בחוק זכויות הסטודנט, וזה פותר לנו את רוב הבעיות.

מירב ישראלי: נסתכל על ההגדרות של המוסדות, יש גם כמה מוסדות שהם לא בדיוק מוסדות להשכלה גבוהה, של הנדסאים וטכנאים, אז לראות אם זה יחול גם עליהם.

מירב ישראלי: אני מציעה שזה יהיה פרק, כי חבל שזה יהיה חוק נפרד.

אלכס מילר: אין לי בעיה.

זבולון אורלב: האם יש הסכמה של משרדי החינוך והאוצר, המל"ג, שזה יהיה במקום חוק עצמאי?

זבולון אורלב: אני חושב שההצעה הזאת היא לברכה, היא פחות תבלבל את האנשים והיא יותר מסודרת מבחינת החקיקה.

זבולון אורלב: בועז, נציג הסטודנטים, בבקשה.

זבולון אורלב: דרך אגב, חבר הכנסת אלכס מילר הוא יושב-ראש השדולה למען הסטודנטים זו קדנציה שניה.

זבולון אורלב: הוא עושה מלאכתו נאמנה.

23639: לזכותו של חבר הכנסת מילר ייאמר שהוא קידם את ההצעה הזאת ברגע שהוא ראה שהמשא ומתן לאיחוד כל ארגוני הסטודנטים נמצא בעיצומו.

23639: החוק הזה מגיע בזמן טוב, כשכל הסטודנטים מאוגדים תחת התאחדות הסטודנטים בישראל.

23639: כמובן, הייתי שמח אילו היו לו עלויות תקציביות.

23639: הייתי שמח אם הייתה מוזכרת התאחדות הסטודנטים בישראל בחוק, שהרי ברור שחלק מהפעילויות ייעשו בשיתוף ותיאום אתה.

זבולון אורלב: איפה היית מציע לשתול את זה?

זבולון אורלב: בוא נדון לגופו של עניין.

23639: אולי תת סעיף נוסף בסעיף 3, שהפעילויות ייעשו בשיתוף ותיאום עם התאחדות הסטודנטים.

23639: זה נראה לי הגיוני.

זבולון אורלב: אני מבין שהתאחדות הסטודנטים מוזכרת בחוק בעקבות זה שיש לכם נציגים במל"ג.

אבישי פדהצור: זה האזכור היחיד.

אבישי פדהצור: היו"ר זבולון אורלב: זאת אומרת, אין פה בעיה.

אבישי פדהצור: כי בדרך כלל אומרים במשרד המשפטים - - -

אבישי פדהצור: היינו מעדיפים למעט בהזכרת גופים - - -

זבולון אורלב: אתה רואה, אני עושה את מלאכתך.

אבישי פדהצור: אני מודה לאדוני.

אבישי פדהצור: היו"ר זבולון אורלב: משרד המשפטים לא אוהב שמכניסים עמותות לחוק, ולכן בכמה חוקים נאלצתי להסכים לגישה הזו.

אבישי פדהצור: אבל במקרה הזה אין לנו את הבעיה הזאת כיוון שהתאחדות הסטודנטים בישראל מוכרת בחוק, על-ידי כך שבמועצה סטטוטורית, כמו המועצה להשכלה גבוהה, יש לה נציגים.

מירב ישראלי: רציתי לשאול בהקשר זה, בחוק המועצה להשכלה גבוהה הוסף איגוד הסטודנטים והאקדמאים, ואמרת שכולם מאוגדים.

מירב ישראלי: רציתי לדעת: האם צריך להזכיר את שני הגופים?

23639: אין לי בעיות.

23639: זה נעשה בתיאום עם שר החינוך, ארגון הסטודנטים כבר מוזג לתוך התאחדות הסטודנטים ואנחנו שומרים עדיין את השם הזה.

זבולון אורלב: לקריאה הראשונה נשאיר את שניהם, אולי לקראת הקריאה השניה והשלישית יהיה שינוי.

זבולון אורלב: אבל צריך להסכים איפה מוסיפים אותם.

זבולון אורלב: אני חושב שזה חלק מהעניין של ההכרה והכבוד לסטודנטים איפה - - -

מירב ישראלי: בעיקרון, זה בסעיף 3 שמדבר על אופן ציון יום הסטודנט, רק נצטרך לעבור פסקה פסקה ולראות איך בדיוק מנסחים את התפקיד של כל גוף ואת הפעילות, כי זה קצת שונה בגופים השונים.

זבולון אורלב: אני חושב שבעיקרון אפשר להיענות לבקשה הזאת.

זבולון אורלב: אני בטוח שגם השרים יסכימו, כי אתם חלק מההוויה המוכרת בחוק בכל העניין של ההשכלה הגבוהה, ובוודאי ועדת החינוך ובוודאי השדולה בראשותו של אלכס מילר.

זבולון אורלב: למל"ג יש בעיה עם זה?

זבולון אורלב: לא, אתם לא רואים בעיה.

אלכס מילר: בעיקר שמי שמממן את יום הסטודנט זה הסטודנטים.

זבולון אורלב: בועז, היום יום הסטודנט בכל אוניברסיטה זה יום נפרד?

23639: כן, בכל אוניברסיטה ומכללה.

23639: אני מניח שזה בעיקר יעזור למכללות היותר קטנות, שקשה להן לממן יום סטודנט.

23639: אני חושב שחלק מהאוניברסיטאות הגדולות לא יוותרו על יום סטודנט נפרד משלהן, אבל כבר עכשיו אנחנו במשא ומתן כדי לקיים את זה.

זבולון אורלב: אפקט לאומי אם יהיה באותו יום בכל המוסדות להשכלה גבוהה מציינים את היום.

23639: ברור שזה יהיה בכל המוסדות.

23639: הרעיון שלנו הוא לעשות אירוע אחד מרכזי – אני מנסה לעשות את זה בבירת ישראל - שאליו נפנה את כל הסטודנטים.

23639: היו"ר זבולון אורלב: תודה.

23639: בבקשה, אדוני.

אורי קידר: אני נציג של אגודת הסטודנטים מאוניברסיטת בן-גוריון.

אורי קידר: יושב-ראש האגודה שלנו כרגע במילואים אז אני מייצג אותו פה.

אורי קידר: אנחנו מבקשים להציע משהו רלוונטי.

אורי קידר: אנחנו אוניברסיטה בנגב, אנחנו רוצים לעשות את יום הסטודנט שלנו בנגב.

אורי קידר: אנחנו רוצים לעשות אותו בבאר שבע ולא להתנתק.

אורי קידר: הבעיה שלנו היא שברגע שאני עושה אירוע כמו יום הסטודנט, אפילו בפאתי העיר, מן הסתם זה גורם למפגעי רעש כלשהם.

אורי קידר: אנחנו משקיעים מאות אלפי שקלים כדי לצמצם את זה, כדי לכוון את הדברים כדי שנפריע כמה שפחות, מסכמים עם העירייה, מסכמים עם המשטרה ועם ועד השכונה, ובסוף באירוע שמושקעים בו מיליונים אנחנו עומדים במצב שאם שלושה תושבים מתקשרים למשטרה היא מגיעה וסוגרת לנו את השלטר ונגמר הסיפור.

אלכס מילר: אז מה אתה מציע?

אורי קידר: אנחנו רוצים להוסיף משהו שקיים באגודת הסטודנטים באוניברסיטה העברית.

אורי קידר: יום ירושלים הוא היום היחיד בשנה, מלבד יום העצמאות, שבו מותר לעשות אירועים מעבר ל-11:00 בלילה.

אורי קידר: בירושלים זה רלוונטי, בבאר שבע אין עוד יום כזה בחוק.

אורי קידר: זה משהו שאין לו משמעויות תקציביות.

אורי קידר: בהמשך למה שאמרת, שיש לעודד את המוסדות להשכלה גבוהה לעשות את הכול ביום מרוכז, זה יכול להיות תמריץ משמעותי לאגודות סטודנטים לעשות את זה ביום כזה, כי בו לא יצטרכו לחכות לטלפון ממפקד המחוז, או מי שזה לא יהיה, שסוגרים את השלטר.

אורי קידר: אגב, זה קרה השנה במכללה האקדמית בעמק הירדן, שלהם סגרו את היום הסטודנט ב-11:00 בלילה עקב תלונות.

זבולון אורלב: מי השכנים שלהם?

זבולון אורלב: הדגים בכינרת?

אורי קידר: כנראה שהתלונות הספיקו.

זבולון אורלב: מכללת עמק הירדן היא מבודדת; מצד אחד כביש 90, מצד שני המים, בית גבריאל מצד דרום.

אורי קידר: לא יודע.

אורי קידר: מבחינתנו זה יכול לסייע, ואני חושב שהוא תמריץ טוב לסטודנטים וגם אין לו שום משמעות תקציבית.

זבולון אורלב: קודם כול, אני מודה שזה רעיון יצירתי.

23639: גם אני אוהב אותו – תנו לסטודנטים להתפרע עד אור הבוקר.

זבולון אורלב: בעיקר ברמת אביב, כל השכנים יאהבו אותנו.

זבולון אורלב: בקמפוס בהר הצופים יכולים להשתולל עד אור הבוקר, אני מניח שתושבי עיסאוויה לא יתלוננו; בבר אילן תהיה בעיה גדולה מאוד; בתל אביב תהיה בעיה גדולה מאוד.

זבולון אורלב: קודם כול, לא הזמנו לכאן את אנשי החוק שמופקדים על העניין הזה, גם לא את המשרד לביטחון פנים – המשטרה, וגם לא משרד הפנים, שאני מבין שהוא אחראי על החוק הזה.

זבולון אורלב: אבל יש פה נציג משרד המשפטים.

אבישי פדהצור: כמו שאדוני אמר, ההצעה היא אכן מעניינת, אבל אני יכול למנות לא מעט טעמים בגינם לא ראוי משפטית וציבורית ליתן חסינות לפעילות הזאת, מבורכת וראיה ככל שתהיה, מפני דינים אחרים.

אבישי פדהצור: גם בגלל שמהותית צריך לעשות פה איזון שהוא לא פשוט ולא פשטני בין האינטרסים הסביבתיים של אנשים.

אבישי פדהצור: הא ראיה שרק שני ימים באמת חריגים וחגיגיים – עם כל הכבוד לחגיגיות של יום הסטודנט - נבחרו כאנומליות לכלל של מתי מותר לעשות רעש ומתי לא.

אבישי פדהצור: אני חושב שסטודנטים, כאותות ומופת של חינוך, הצייתנות לחוק צריכה להיות נר לרגליהם.

זבולון אורלב: בגלל שהם צייתנים הם מבקשים לשנות את החוק.

אבישי פדהצור: אני לא חושב שמבחינת מדיניות חקיקתית ומבחינת אמירה ציבורית יהיה נכון לתפור הסדרים נזיקיים, ייעודיים, מיוחדים, דווקא ליום הסטודנט ולא לימים אחרים.

אבישי פדהצור: יכולים להיות רעיונות, למשל, אם המשטרה לא תאכוף את איסורי הנהיגה לאחר שתיית אלכוהול.

אבישי פדהצור: אין גבול לדבר הזה.

אבישי פדהצור: אם הכלל הוא טוב צריך לקבל אותו.

זבולון אורלב: אבישי, אתה מפריז.

זבולון אורלב: הוא נותן לך דוגמאות של ימים לאומיים – שכמובן אי-אפשר להשוות אליהם - שיש איזה תקדים שאפשרו לחגוג.

זבולון אורלב: הרי יש 65 מוסדות להשכלה גבוהה בישראל, עם המוסדות להכשרת מורים, אז זה לא כל רחבי מדינת ישראל, זה לא זיקוקים בכל שכונה ושכונה שמבהילים את כל הזקנים ב-1:00 בלילה.

אלכס מילר: אני מציע שנגיד את זה בפרוטוקול, כדי שלא יהיה נושא חדש בקריאה שניה ושלישית, ואני אפנה לשר לביטחון פנים.

אבישי פדהצור: גם אין לנו עמדת ממשלה.

זבולון אורלב: מתוך כבוד לרעיון הזה, נכלול בדברי ההסבר שהוועדה דנה בהצעה של התאחדות הסטודנטים בבאר שבע בסוגיה שלחגיגות יהיו הסדרים מיוחדים לעניין - אני לא יודע מה שם החוק הרלוונטי.

אבישי פדהצור: פקודת הנזיקין, אם אני לא טועה.

מירב ישראלי: שם מוזכר יום ירושלים באופן ספציפי?

אבישי פדהצור: שם יש את ההגדרות של הזמנים שבמסגרתם מותר לעשות רעש, ונדמה לי שבסעיפים האלה יש גם את החריג של יום העצמאות או סופי השבוע, שניתן עד חצות.

אבישי פדהצור: זה פרמיה של עוד שעה, כלומר זה הסדר מאוד מצומצם.

אורי קידר: מבדיקה שעשינו על העניין הזה, גם ביום העצמאות וגם ביום ירושלים ההסדר הוא עד 6:00 בבוקר, לא עוד שעה.

מירב ישראלי: השאלה אם זה חקיקתי או שהמשטרה לא אוכפת.

זבולון אורלב: בזמננו היו אומרים שהחוק נעצר בבית קמה.

זבולון אורלב: רב סרן גלית בוחניק, בבקשה.

רס"ן גלית בוחניק: צה"ל תומך בהצעת החוק ומעודד רכישת השכלה גבוהה.

רס"ן גלית בוחניק: יחד עם זאת, אנחנו ממליצים ומבקשים לסייג את ההצעה הזאת, שלא תחול על מערכת הביטחון, שלא תחול בתוך צה"ל.

רס"ן גלית בוחניק: אנחנו רוצים לעשות את זה באופן לא רשמי.

רס"ן גלית בוחניק: זאת אומרת, תתקיימנה פעילויות, אבל לא באופן רשמי.

אלכס מילר: בגלל זה כתוב שתצוין, לא תאריך.

רס"ן גלית בוחניק: פה כתוב שיוקדש זמן לציון.

אלכס מילר: הורדנו את זה.

זבולון אורלב: העניין המהותי הוא שמערכת הביטחון, ביום הסטודנט הלאומי, תמצא דרך לציין את יום הסטודנט.

זבולון אורלב: אנחנו לא אומרים לכם להקדיש זמן או לתלות שלטים; תמצאו דרך לציין את חשיבות ההשכלה הגבוהה וחשיבות ציבור הסטודנטים.

רס"ן גלית בוחניק: יש הסכמה שזה יתקיים במסגרת פעילות הסברתית צה"לית רגילה.

זבולון אורלב: מה פירוש רגילה?

זבולון אורלב: למה אי-אפשר שקצין חינוך ראשי יורה שבאותו שבוע יקדישו יום אחד, וכל קציני החינוך באותו יום לא ידברו על נושא א' או נושא ב' או נושא ג', אלא על הנושא הזה.

זבולון אורלב: אף אחד לא מבקש מכם להוסיף דברים.

רס"ן גלית בוחניק: לפנות לזה זמן באופן ייחודי דרך קצין חינוך ראשי או כל גוף אחר, זו בדיוק האמירה.

רס"ן גלית בוחניק: זה יכול לפגוע בסדר היום של הצבא.

רס"ן גלית בוחניק: יקיימו פעילויות, אני לא יודעת באיזה אופן.

רס"ן גלית בוחניק: היו"ר זבולון אורלב: באופן שאתם תבחרו.

רס"ן גלית בוחניק: החוק לא אומר לכם באיזה אופן.

רס"ן גלית בוחניק: אז אנחנו נציין את זה באופן לא רשמי.

זבולון אורלב: למה לא באופן רשמי?

זבולון אורלב: הוועדה הזו ישבה הרבה מאוד עם קצין מילואים ראשי.

זבולון אורלב: אגב, אני מציע להזמין אותו לקריאה שניה ושלישית.

זבולון אורלב: הואיל שאחוז גבוה של הסטודנטים הוא בחוט השדרה הקרבי של צה"ל, אז הוועדה הזאת יושבת ושוברת את הראש, יחד עם ראשי המוסדות להשכלה גבוהה, איך להוקיר, איך לקרב, איך לחבק את הסטודנטים משרתי המילואים.

זבולון אורלב: מה הבעיה של צה"ל?

זבולון אורלב: חשבתי שתרצו שיהיה חוק מיוחד עבורכם.

רס"ן גלית בוחניק: אתה מדבר על אנשי המילואים, שזה בסדר גמור.

רס"ן גלית בוחניק: אבל הציון הזה הוא בקרב חיילי הסדיר.

רס"ן גלית בוחניק: בקרב חיילי הסדיר אנחנו עושים פעילויות רבות לעידוד השכלה, בשלב הזה עוד השכלה לא גבוהה כמו השלמת 10 שנות לימוד ו-12 שנות לימוד.

רס"ן גלית בוחניק: הצבא מעודד גם על-ידי מתן מלגות.

זבולון אורלב: מה הבעיה להגיד שביום הזה – נניח בל"ג בעומר, שהוא יום המילואים של צה"ל.

זבולון אורלב: למה אי-אפשר לייעד יום?

זבולון אורלב: הרי יש פעילויות קבועות של הסברה, של חינוך, של חומר, יש פקודת היום.

אלכס מילר: אני מבטיח לך שאף אחד לא יבדוק מה עשיתם ביום הזה.

רס"ן גלית בוחניק: אם יוחלט אנחנו נעשה.

רס"ן גלית בוחניק: זה לא עניין שיבדקו אותנו.

אלכס מילר: מה שהציעו אנשי משרד החינוך, מבחינתכם זה בסדר?

רס"ן גלית בוחניק: זה בסדר.

זבולון אורלב: אומר לך עוד דבר.

זבולון אורלב: כשאומרים "במערכת החינוך", לכאורה צריכים מחר לציין את זה גם בגני הילדים.

זבולון אורלב: הרי ברור שלא יציינו את זה בגני הילדים.

מירב ישראלי: דרך אגב, בחוקים אחרים באמת נאמר "בבתי ספר" ולא "במערכת החינוך".

מירב ישראלי: היו"ר זבולון אורלב: אז יכול להיות שצריך לתקן את זה.

מירב ישראלי: אני אומר לך שגם בחינוך היסודי יציינו בקושי, אבל בחינוך העל יסודי, כשזה הופך להיות חלק מסדר היום, טוב תעשה מערכת החינוך שתלמד לציין את זה.

מירב ישראלי: במכללות להכשרת מורים מאוד חשוב לציין את הדבר הזה.

מירב ישראלי: אותו דבר גם פה.

מירב ישראלי: אף אחד לא אומר לכם שבמחווה אלון, ששם משלימים השכלה יסודית, צריכים לציין את יום ההשכלה הגבוהה.

מירב ישראלי: אני פוטר אתכם.

מירב ישראלי: אבל בכל יחידות המילואים, שתהיה פקודת יום באותו יום וצה"ל ידבר על ההשכלה הגבוהה ויחבק את הסטודנטים.

רס"ן גלית בוחניק: אני רוצה להבהיר שצה"ל מאוד מחבק את הסטודנטים, הוא מעודד את זה ואף נותן מלגות נכבדות.

זבולון אורלב: אני יודע.

זבולון אורלב: לא ידעתי שהוא נותן מלגות.

זבולון אורלב: חוץ מהמענק של חיילים משוחררים, איזה עוד מלגות הוא נותן?

רס"ן גלית בוחניק: יש מלגות במימון מלא, יש מלגות במימון חלקי, יש מלגות למכינות.

זבולון אורלב: אני מפנה אתכם לחוק שלי מהכנסת ה-15, שכל מי שנותן מלגות צריך לפרסם במרשם המלגות.

זבולון אורלב: יש חובת פרסום, כדי שלא יהיו קרנות שאף אחד לא יודע עליהן.

מירב ישראלי: גם לכנסת הייתה קרן מלגות.

זבולון אורלב: זה חוק שלי.

מירב ישראלי: אני קוראת הצעת החוק.

מירב ישראלי: כאמור, נוסיף את זה כפרק בחוק זכויות הסטודנט.

מירב ישראלי: אני חושבת שזה יהיה פרק ה(1).

זבולון אורלב: רב סרן גלית בוחניק, אנחנו מעבירים את זה היום בקריאה ראשונה.

זבולון אורלב: יתקיים עוד דיון, כנראה יותר ארוך, אחרי הקריאה הראשונה.

זבולון אורלב: כלומר, אנחנו מאשרים את זה היום בקריאה ראשונה - המציע ואני נביא את זה למליאת הכנסת, אני מניח שמליאת הכנסת תאשר את זה, ואז זה חוזר לוועדה להכנת החוק לקריאה שניה ושלישית.

זבולון אורלב: הדיון לקריאה שניה ושלישית הוא דיון יותר מעמיק, אז עוד תהיה לך הזדמנות.

זבולון אורלב: אנחנו נזמין מטעמנו מלשכת שר הביטחון, שזולת אכ"א יבוא גם קצין מילואים ראשי, כי יש לזה השלכות שאני חושב שהן מאוד חשובות לנו, וגם נציג השלטון המקומי יוזמן לפעם הבאה.

מירב ישראלי: חוק זכויות הסטודנט, מרבית הפרקים שלו מתייחסים לפעילות בתוך המוסדות.

מירב ישראלי: אני מציעה שאחרי פירוט הדברים בתוך המוסדות ולפני ההוראות השונות נכניס פרק ה(1), שזה יום סטודנט לאומי.

זבולון אורלב: למה לא פרק ו'?

זבולון אורלב: למה לא פרק מיוחד?

מירב ישראלי: לא עושים את זה, כי יש כבר פסיקה.

מירב ישראלי: כשמוסיפים, תמיד מוסיפים פלוס.

מירב ישראלי: זה הנוהג בחקיקה.

מירב ישראלי: אנחנו צריכים לשים לב להגדרות ועל מה זה יחול, ולהחליט האם זה יחול על כלל המוסדות המוזכרים בחוק או רק על חלקם.

מירב ישראלי: למעשה, זה כל המוסדות להשכלה גבוהה שעליהם אנחנו רוצים להחיל את החוק, אבל אני מדברת עכשיו על התוספת של מה יהיה במוסדות.

מירב ישראלי: כמובן, יהיו את ההוראות הכלליות לגבי הכנסת, אבל לגבי המוסדות, אנחנו צריכים לשים לב להגדרה של מוסד.

מירב ישראלי: זה כל המוסדות להשכלה גבוהה, שעליהם אין מחלוקת שזה חל.

מירב ישראלי: היו"ר זבולון אורלב: מתוקצבות, לא מתוקצבות.

מירב ישראלי: הכול.

מירב ישראלי: אבל יש לנו מוסד להכשרת הנדסאים וטכנאים שבפיקוח משרד התעשייה, המסחר והתעסוקה, שהוא בעצם לא מוסד להשכלה גבוהה; מוסד להכשרת עובדי הוראה בישראל, שרובם הם כן מוסדות להשכלה גבוהה - - -

זבולון אורלב: לא רובם, כולם.

מירב ישראלי: אני מבינה שיש אחד או שניים - - - היו"ר זבולון אורלב: של החרדים לא.

אייל רק: סמינרים לחרדים וחרדיות.

זבולון אורלב: חוק זכויות הסטודנט חל גם על מוסדות להכשרת מורים של החרדים?

מירב ישראלי: כן.

מירב ישראלי: היו"ר זבולון אורלב: לדעתי הם יעשו לי צרות.

מירב ישראלי: נשאיר את זה לקריאה שניה ושלישית.

אלכס מילר: אדוני היושב ראש, אני חושב שכאשר מדברים על יום הסטודנט הלאומי לא אומרים יום סטודנט להשכלה גבוהה לאומית.

אלכס מילר: זה יום סטודנט לכולם.

מירב ישראלי: אין לי בעיה להשאיר את זה, אני רק מפנה את תשומת הלב.

זבולון אורלב: אני מציע להשאיר.

זבולון אורלב: אל תגעי.

זבולון אורלב: אני מבקש שבדברי ההסבר יודגש על מי זה חל, כי זה מאחורי הקלעים, לא רואים את ההגדרות.

זבולון אורלב: שניים, צריכים להזמין את התמ"ת, את ראש רמ"ה, את ראש ור"ה וור"ם לפעם הבאה.

מירב ישראלי: אני קוראת את הצעת החוק.

מירב ישראלי: "מטרתו של פרק זה להביא להטמעת ערכה וחשיבותה העמוקה של ההשכלה הגבוהה ומרכזיותו של ציבור הסטודנטים, המהווה עמוד שדרה של החברה הישראלית, כבסיס להתפתחותה ולעיצובה כחברה מודרנית ומתקדמת".

מירב ישראלי: יש פה מקומות שמדובר על הסטודנט, יש מקומות שמדובר גם על חשיבות ההשכלה הגבוהה.

מירב ישראלי: בעצם החוק הוא גם וגם.

זבולון אורלב: מתי מסתיימת שנת הלימודים בתאריך הלועזי?

אלכס מילר: אין תאריך קבוע.

אלכס מילר: אגיד לך מה המשמעות מאחורי ה-1 ביוני.

אלכס מילר: זה האמצע בין התאריכים שבהם ימי הסטודנט מתקיימים היום בארץ, אחרת גולשים לתקופת הקיץ.

זבולון אורלב: אז תראי את הממוצע של התאריך העברי.

זבולון אורלב: לדעתי זה בסביבות א' בסיוון.

יובל לידור: הם צריכים להיות על תקופת המבחנים, כדי לרווח יותר את המבחנים.

יובל לידור: אי אפשר לעשות מבחנים באותו יום.

יובל לידור: היו"ר זבולון אורלב: זו טעות לקבוע יום מסוים, כי 1 ביוני יכול להיות יום שבת.

מירב ישראלי: אבל יש סעיף (ב).

מירב ישראלי: "חל יום הסטודנט הלאומי ביום חג, מועד, מנוחה או שבתון, או ביום זיכרון או ציון ממלכתי, או ביום שלפני אחד הימים האמורים, רשאית הממשלה לקבוע שיום הסטודנט הלאומי יחול ביום אחר, סמוך ליום 1 ביוני".

מירב ישראלי: אני מציעה לא לעשות דבר כזה.

זבולון אורלב: מה היום בשבוע שהוא הכי נוח?

23639: שלישי.

23639: היו"ר זבולון אורלב:

23639: אז אני מציע לקבוע שיחול ביום שלישי הראשון של חודש סיוון.

23639: על-ידי כך פתרת את הבעיה.

23639: כך קובעים את מועד הכנסת, יום שני בשבוע, ואז זה פותר את כל הבעיות.

מירב ישראלי: אז סעיף (ב) מיותר.

מירב ישראלי: היו"ר זבולון אורלב: נכון.

23639: אולי נעשה את זה יום חמישי?

זבולון אורלב: איזה יום שנוח.

זבולון אורלב: יום חמישי הראשון בחודש סיון זה לא טוב, כי זה מתנגש עם חג שבועות.

אבישי פדהצור: דברנו על יום שלישי בשבוע הראשון של חודש סיוון?

אבישי פדהצור: היו"ר זבולון אורלב: נעשה ביום שלישי הראשון שלאחר חג השבועות, אז זה מסתדר.

23639: יש אפשרות לעשות שלישי או חמישי או שעדיף יום אחד?

מירב ישראלי: צריך יום אחד.

23639: אני חושב שיום חמישי.

זבולון אורלב: תחשוב אם יום חמישי או שלישי לקראת הקריאה השניה והשלישית, אם אתה רוצה לשנות.

מירב ישראלי: "3.

מירב ישראלי: ציון יום הסטודנט הלאומי.

מירב ישראלי: יום הסטודנט הלאומי יצוין, בין היתר – (1) בכנסת, בדיון מיוחד במליאת הכנסת;" מכיוון שזה יום חמישי תהיה בעיה בכנסת.

זבולון אורלב: מהבחינה הזאת יום שלישי יותר טוב.

זבולון אורלב: יכול להיות שזה יהיה שבוע הסטודנט ולא יום הסטודנט.

זבולון אורלב: יש לזה עוצמה גדולה שזה יום ולא שבוע, אני אומר לך מהניסיון של שבוע תנועות הנוער.

זבולון אורלב: ליום יש עוצמה גדולה יותר, זה שידורים, זה תקשורת, זה תשומת לב, אבל אין כנסת ביום חמישי.

זבולון אורלב: הכנסת גם לא תעשה דיונים ביום רביעי ולא ביום שני.

זבולון אורלב: יום שלישי זה היום של הדיונים בכנסת.

23639: בסדר גמור.

אלכס מילר: את המסיבה אתם יכולים לעשות ביום חמישי.

מירב ישראלי: בנושאים של כנסת אני בדרך כלל מתייעצת גם עם היועץ המשפטי של ועדת הכנסת ומביאים את גם את עמדת היושב-ראש.

מירב ישראלי: בדרך כלל משאירים איזושהי גמישות – "או במועד הסמוך לו", זה כדי לא לחייב את היושב-ראש במקרה שהוא לא יכול לקבוע.

מירב ישראלי: "במערכת החינוך ובמערכת הביטחון" - גם כאן בחקיקה של ימי הזיכרון וכל הימים האלה המינוח שמופיע הוא "בבתי-הספר ובמחנות צה"ל", כי מערכת החינוך כוללת גם את משרד החינוך, גם את גני הילדים.

מירב ישראלי: אני מתאימה את זה לשאר החקיקה.

מירב ישראלי: כפי שאמרתי, "יצוינו חשיבות ההשכלה הגבוהה וחשיבות ציבור הסטודנטים, ותרומתם למדינת ישראל".

מירב ישראלי: "רשויות מקומיות" – ירד.

מירב ישראלי: "(4) באמצעות קיום ימי עיון, תערוכות ומופעי תרבות" – ירד.

מירב ישראלי: דובר שנוסיף פסקה שמתייחסת למוסדות להשכלה גבוהה.

מירב ישראלי: מה שנאמר זה שמי שמארגן את זה, זה ההתאחדויות.

מירב ישראלי: אני מבינה נכון?

23639: שזה ייעשה בשיתוף.

מירב ישראלי: אני רוצה להציע ניסוח.

מירב ישראלי: נציגי המוסדות לא נמצאים כאן והשאלה, האם אני אומרת שיקויים יום הסטודנט במוסדות להשכלה גבוהה – כלומר, אני לא אומרת מי מארגן אותו ולא מחייבת את המוסדות לעשות את היום.

מירב ישראלי: הם יאפשרו את קיום היום וישתפו פעולה.

אלכס מילר: את יכולה להכניס את זה ובקריאה שניה ושלישית - - -

מירב ישראלי: אני מנסחת.

מירב ישראלי: יקוימו אירועים לציון יום הסטודנט במוסדות להשכלה גבוהה.

מירב ישראלי: איפה אתם מכניסים פה את ההתאחדות והארגון?

23639: את תגידי לי.

מירב ישראלי: עלו פה שני דברים.

מירב ישראלי: כאן אולי זה יותר נכון עם אגודות הסטודנטים בכל מוסד ומוסד, עד כמה שאני מבינה.

מירב ישראלי: מה שאתה ביקשת זה שאתם תארגנו איזשהו אירוע מרכזי, שזה הדבר השני.

זבולון אורלב: רוצה להטיל עליכם חובה בחוק, שהתאחדות הסטודנטים בישראל וארגון הסטודנטים גם הם יציינו את יום הסטודנט?

23639: אין לי בעיה.

מירב ישראלי: זה קצת מוזר להטיל חובה בחוק על ארגון - - -

אבישי פדהצור: אנחנו גם מכניסים גוף פרטי לחוק וגם מטילים עליו חובות?

מירב ישראלי: כרגע הניסוח הוא: יקוימו אירועים לציון יום הסטודנט במוסדות – כשיש הגדרה למוסדות בחוק זכויות הסטודנט.

מירב ישראלי: אנחנו לא כותבים מי מארגן, איזה אירועים וכדומה.

דני גלושנקוב: השאלה היא אם הניסוח, כפי שהוא כרגע, לא מטיל חובה על המוסדות עצמם.

דני גלושנקוב: היו"ר זבולון אורלב: כן, כמו על בתי-הספר ועל מחנות צה"ל.

אבישי פדהצור: יש הבדל בין "יצוינו" לבין "יקוימו".

מירב ישראלי: חשבתי על ניסוח שאומר שהמוסדות יאפשרו קיום.

מירב ישראלי: זה לא מטיל עליהם חובה לארגן, אבל הם חייבים לאפשר את זה.

זבולון אורלב: למה אי-אפשר בסעיף (2) לרשום במוסדות ההשכלה הגבוהה - - -

מירב ישראלי: אנחנו בדרך כלל מפרידים בין המוסדות של המדינה או של הרשויות המקומיות לבין המוסדות להשכלה גבוהה.

מירב ישראלי: מתייחסים לזה באופן נפרד.

אלכס מילר: "יאפשרו" זה גם בסדר.

זבולון אורלב: למה "יאפשרו"?

זבולון אורלב: למה את אותה חובה, שמטילים על הכנסת לקיים דיון ועל בתי-הספר לציין – בנוסח של שר החינוך - - -

מירב ישראלי: כי לארגן אירוע - - - היו"ר זבולון אורלב: לא לארגן.

מירב ישראלי: אני מציע שהנוסח יהיה: המוסדות להשכלה גבוהה יציינו את יום הסטודנט.

23639: אי-אפשר שתהיה ועדה משותפת שמדברת על איך שיציינו את זה?

זבולון אורלב: לא בחקיקה ראשית.

מירב ישראלי: עם "יציינו" אין בעיה, לדעתי.

מירב ישראלי: לגבי קיום אירועים, השאלה היא אם יש להם תפקיד.

זבולון אורלב: ויאפשרו קיום אירועים לצורך זה.

זבולון אורלב: עם זה אין בעיה.

דני גלושנקוב: השאלה אם חייבים לציין את המילה "אירועים".

דני גלושנקוב: ברגע שאנחנו מציינים את זה, זה להחזיר לתחייה את סעיף (4).

מירב ישראלי: "אירועים" זה יכול להיות כנס או משהו קטן.

אבישי פדהצור: יש הבדל בין זה שאני מאפשר משהו לבין זה שאני אחראי על קיום משהו.

אבישי פדהצור: פה המוסדות מאפשרים, הם לא גורמים מכוננים.

אבישי פדהצור: היו"ר זבולון אורלב: כשאתה אומר שהם יאפשרו אתה לא מטיל עליהם חובה לקיים.

מירב ישראלי: אז כרגע זה "יציינו ויאפשרו קיום אירועים".

מירב ישראלי: אז מכללה לא יכולה להגיד לסטודנטים שהם לא יכולים לציין את יום הסטודנט.

מירב ישראלי: זו המשמעות, לדעתי.

23639: אני מציע להוסיף אחרי "יאפשרו קיום אירועים" את המילים "בשיתוף עם - - -"

זבולון אורלב: הוא אומר שאם לא תכניסי את ההתאחדות דרך הדלת זה ייכנס דרך החלון, ואם לא בחלון זה יהיה דרך התקרה.

מירב ישראלי: אין בעיה, רק בהקשר של המוסדות הספציפיים, לדעתי הגופים שיותר מתאימים זה אגודות.

23639: אין בעיה, אגודות הסטודנטים המקומיות, התאחדות הסטודנטים וארגון הסטודנטים.

23639: אפשר להכניס את הכול.

מירב ישראלי: השאלה היא אם כל מכללה בדרום ובצפון צריכה לפנות אליך ולתאם אתך.

23639: אני רוצה שתהיה איזושהי הכוונה כוללת איך מציינים את היום הזה, כי זה יום סטודנט לאומי אז שלא כל אחד יתפרש למקום אחר.

מירב ישראלי: השאלה היא אם אתה רוצה שההנחיות שלך יחייבו את המוסד.

מירב ישראלי: זה נראה לי קצת מרחיק לכת.

זבולון אורלב: אתה רוצה להגביל אגודת סטודנטים?

23639: אני לא רוצה להגביל.

23639: אני אומר בשיתוף.

23639: היו"ר זבולון אורלב: שיתוף זו לא מילה משפטית

אורי קידר: גוף הסטודנטים היציג - - -

מירב ישראלי: יש הגדרה.

מירב ישראלי: אגודת סטודנטים זה גוף הנבחר על-ידי סטודנטים, בהתאם להוראות פרק ד'.

מירב ישראלי: יש הוראות בחוק.

יובל לידור: יש חובת אגודת סטודנטים בכל מוסד.

זבולון אורלב: תכתבי בדברי ההסבר שלקראת הקריאה השניה והשלישית יתקיים דיון באשר לשיתוף הפעולה ולתיאום בקשר לחוק זה עם אגודות הסטודנטים, עם התאחדות הסטודנטים ועם ארגון הסטודנטים.

זבולון אורלב: נדון, שלא יגידו נושא חדש.

אלכס מילר: אפשר לבדוק עם ור"ה וור"ם את העניין של מבחנים באותו יום.

זבולון אורלב: זה ודאי לא בחוק.

יובל לידור: יש התנהלות שלא קובעים מבחנים ביום הסטודנט.

רס"ן גלית בוחניק: אני מבקשת לסייג את מחנות צה"ל הרלוונטיים, כי אם נעשה את יום הסטודנט לטירונים, שראשם לא בעניין הזה, לעומת מכינות לשחרור - - -

זבולון אורלב: כשאומרים "מחנות צה"ל", הכוונה היא בכל מחנה ומחנה?

מירב ישראלי: אני לא הייתי נוטה לפרש את זה ככה, אבל את צודקת שזה יכול להיות.

רס"ן גלית בוחניק: אני יודעת איך המערכת עובדת מבפנים.

זבולון אורלב: אני שוב אומר לך, כשאומרים "בתי-ספר", הכוונה גם לגני ילדים.

זבולון אורלב: אז לא מתכוונים לגני ילדים.

זבולון אורלב: אותו דבר גם אצלכם: כשאומרים "מחנות צה"ל", זה ברור לגמרי.

זבולון אורלב: אני מציע שתעשו בדיקה.

זבולון אורלב: נכתוב "מחנות צה"ל", אנחנו פתוחים לקיים דיון מחדש בסוגיה הזאת, על מנת שיהיה ברור שצריכים להחריג מחנות בלתי רלוונטיים, כגון מחנה טירונים שהתגייסו אתמול.

זבולון אורלב: יש בסיסים שהדבר הזה לא רלוונטי לגביהם.

זבולון אורלב: אני מציע שתבואו עם הצעות אחרי בדיקה בלשכה המשפטית שלכם.

זבולון אורלב: את משפטנית?

רס"ן גלית בוחניק: אני משפטנית, לא עורכת דין.

זבולון אורלב: תתייעצו עם הלשכה המשפטית שעוסקת בניסוחים.

זבולון אורלב: אם יתברר שצריך הבהרה בעניין הזה, אני אומר את זה גם לעניין בתי-ספר, כי לא מתכוונים גם לבתי-הספר היסודיים, לא לגני הילדים וגם לא בתי-הספר של החינוך המיוחד.

זבולון אורלב: ככל שיהיה צורך, נבהיר.

מירב ישראלי: אנחנו משאירים את הפסקה החמישית, פסקת הסל של פעילויות נוספות שתחליט עליהן הממשלה.

מירב ישראלי: למה צריך עשרה ימים מיום הפרסום?

מירב ישראלי: אפשר להתחיל את זה ביום הסטודנט הקרוב או אפילו מיידית או שנמחק את זה וזה יהיה מיום הפרסום.

זבולון אורלב: בסדר.

זבולון אורלב: יש הסתייגות למישהו?

אבישי פדהצור: אפשר לקרוא את הפסקה האחרונה שהוספנו לגבי המוסדות?

מירב ישראלי: תהיה פסקה בתוך פסקה 3.

מירב ישראלי: "יום הסטודנט הלאומי יצוין, בין היתר, במוסדות.

מירב ישראלי: המוסדות יאפשרו קיום אירועים לציון היום".

מירב ישראלי: אני עוד לא מנסחת, זה רק בעיקרון.

מירב ישראלי: זה עוד עובר ניסוח עצל הנסחית, אשלח לכם טיוטה.

זבולון אורלב: אז אנחנו מצביעים לאישור החוק בקריאה ראשונה.

זבולון אורלב: מי בעד?

זבולון אורלב: מי נגד?

זבולון אורלב: הצבעה בעד – פה אחד נגד –אין נמנעים – אין החוק אושר פה אחד לקריאה ראשונה.

זבולון אורלב: היו"ר זבולון אורלב:

זבולון אורלב: אני קובע שהחוק אושר פה אחד בקריאה ראשונה ויעבור לאישור מליאת הכנסת.

זבולון אורלב: תודה רבה, אלכס.

זבולון אורלב: יישר כוח.

זבולון אורלב: תודה רבה לכולם, אני נועל את הישיבה.